Benitus Mussolini

Luciano Miori, “Orationes tres praecipuas, quibus bellum Aethiopicum restitutamque Imperii maiestatem Benitus  Italorum dux est prosecutus: e novo in antiquum sermonem transtulit L. Miori”, in Annuario per gli anni 1934–1935 – anno XIII E.F. e 1935–1936 – anno XIV E.F.,  R. Liceo Ginnasio “Vittorio Emanuele III” Rovereto (Rovereto: Tommasi, 1937, pp. 57–61.Vide Scriptores Graeci et Latini iussu  consilio R. Academia Lynceorum editi, libros annis 1930 divulgatos. @ “ cui Civitati iterum  praeerat”. : “, Italorum dux previdens et Imperii conditor, ad novam Urbis propaginem inducendam ”. vel ,"Mussolinius apud Germanos locutus est,” Alma Roma 24 (1937): 176–177. Vide etiam hic."Mussolinius Augusti mausoleum in pristinam formam aliquatenus restituendum, Arae Pacis fragmenta eruenda colligendaque et totam plateam [. . .] reficiundam novisque fascisticae (quae vocatur) structurae aedificiis exornandam curavit" apud librum Journal of Neo-Latin Studies (2002): 339 . vel Dux tantum cognominatus (Italiane Benito Amilcare Andrea Mussolini dictus il Duce; 29 Iulii 1883 – 28 Aprilis 1945), ab anno 1922 usque ad mortem fuit dictator Italicus et dux factionis fascistae.

 Vita 
Benitus Mussolini natus est Duobus Viis in municipio Praesidii Domini Appi apud Forum Livii die 29 Iulii 1883, filius magistrae Rosae Maltoni et fabri Alexandri, qui ad honorem Beniti Juárez politicorum periti Mexicani nomen Benito ei imposuit.

Mussolini, iuvenis magistri et postea diurnarii munere functus, ante primum bellum mundanum fuit politicus socialisticus diario L'Avanti praepositus, sed anno 1915 a factione socialistica discessit quia, dum haec factio pacem, Mussolini bellum contra Germaniam et Imperium Austro-Hungaricum parabat.

Post bellum, Mediolani die 23 Martii 1919 Fasci di combattimento ('fasces certaminis') novam factionem condidit, cui die 7 Novembris 1921 novum nomen Factionem Nationalem Fascisticam imposuit.

Postquam fascistae Romam die 28 Octobris 1922 gloriose processerunt, Mussolini a Victorio Emanuele III rege perterrito praeses consilii ministrorum creatus est. Tribus annis insequentibus (1923–1925), se gradatim dictatorem Italiae faciebat, multosque adversarios (sicut Petrum Nenni, Alexandrum Pertini, Iosephum Saragat) in exsilium ire coegit, denique nomen suum etiam sceleribus contaminavit, nam cum alii tum Iacobus Matteotti, Ioannes Minzoni (presbyter), Petrus Gobetti, Ioannes Amendola a fascistis necati sunt.

Die 11 Februarii 1929, Mussolini magnum exitum habuit, cum subscriptae sunt a cardinale Secretario Status Petro Gasparri et ab eo concordantiae inter Civitatem Vaticanam et Italiam (Lateranensia pacta). Anno 1935, exercitus Italianus iussu Beniti Mussolini Aethiopiam agressus est. Quod idcirco a Societate Civitatum vituperatus est, mense Iulio 1936 motum generalis Francisci Franco contra Rem Publicam Hispanicam adiuvit. Die 1 Novembris eiusdem anni Mediolani Mussolini orationem habens primo tempore de Axe Berolino–Romano dixit, de foedere binarum dictaturarum, quamquam iam anno proximo Strixiae cum Britanniarum Regno atque Francia foedus contra Hitlerum constituerat.

Anno 1938, Mussolini Adolfi Hitler exemplum consequens, vexationes legesque infames contra Iudaeos decrevit, quamquam multos annos inter amantes suas fuerat Margarita Sarfatti, diurnaria scriptrixque Iudaica.

Post Adolfi Hitleri victorias contra Poloniam, Norvegiam, Daniam, Nederlandiam, Belgicam, et Luxemburgum, Mussolini die 10 Iunii 1940, gloriae cupiditate adductus, bellum Franciae et Imperio Britannico indixit.

Die 25 Iulii 1943, postquam Civitates Foederatae exercitum in litore Siculo exposuerant et hanc insulam celeriter ceperant, Fascismi Magnum Consilium Beniti Mussolini imperium abrogavit. Die 8 Septembris, Italia indutias ab alligatis civitatibus impetravit, sed iam die 12 Septembris 1943 a Germanis ut dux Rei Publicae Socialis Italicae restitutus est.

Post cladem Germanicorum et Italicorum militum, etiam in Italia septemtrionali die 25 Aprilis 1945 Mussolini cum amante Clara Petacci fugam e Mediolano in Vallem Telinam conatus est, sed iam die 28 Aprilis veste militis Germanici abditus in vico Giulini apud Larium Lacum manibus militum qui contra potestatem suam et pro libertate pugnabant comprehensus est et insequenti die supplicio affectus est. Postea cadavera Mussolini, Clarae, aliorumque factionis fascisticae ducum in foro Laureto Mediolani suspensa sunt.

 Familia 
Benitus Mussolini Rachelem Guidi die 17 Decembris 1915 in matrimonium duxit, quamquam iam a mense Ianuario 1910 cum ea more uxorio vixerat. Quinque fuerunt filii Rachelis et Beniti:
 Edda (1 Septembris 1910 – 9 Aprilis 1995)
 Victorius (27 Septembris 1916 – 13 Iunii 1997)
 Bruno (22 Aprilis 1918 – 7 Augusti 1941)
 Romanus (26 Septembris 1927 – 3 Februarii 2006)
 Anna Maria (3 Septembris 1929 – 25 Aprilis 1968)

 Inscriptio fontis imperii Brundisiani 
Brundisii in fonte imperii (fontana dell'impero) anno 1940 exstructo haec inscriptio legitur:
ANNO DOMINI MCMXL
XVIII AB ITALIA PER FASCES RENOVATA
VICTORIO EMMANUELE REGE ET IMPERATORE:
BENITO MUSSOLINI DVCE
PROVINCIA F[eliciter]. F[ecit].

 Notae 

Bibliographia
Bosworth, R. J. B. 2002. Mussolini. Londinii: Hodder.
Bosworth, R. J. B. 2006. "Mussolini's Italy: Life Under the Dictatorship 1915–1945." Londinii: Allen Lane.
Celli, Carlo. 2013. Economic Fascism: Primary Sources on Mussolini's Crony Capitalism. Axios Press.
Corvaja, Santi. 2001. Hitler and Mussolini. The Secret Meetings. Enigma. ISBN 1-929631-00-6.
Daldin, Rudolph S. "The Last Centurion." Wayback Machine. ISBN 0-921447-34-5.
De Felice, Renzo. 1965. Mussolini: Il Rivoluzionario,1883–1920. Turini: Einaudi.
De Felice, Renzo. 1966. Mussolini: Il Fascista: 1: La conquista del potere, 1920–1925. Turini: Einaudi.
De Felice, Renzo. 1969. Mussolini: Il Fascista: 2: L'organizzazione dello Stato fascista, 1925–1929. Turini: Einaudi.
De Felice, Renzo. 1974. Mussolini: Il Duce: 1: Gli anni del consenso, 1929–1936. Tirino: Einaudi.
De Felice, Renzo. 1981. Mussolini. Il Duce: 2: Lo stato totalitario, 1936–1940. Turini: Einaudi.
De Felice, Renzo. 1990. Mussolini: L'Alleato, 1940–1942: 1: L'Italia in guerra I: Dalla "guerra breve" alla guerra lunga. Turini: Einaudi.
De Felice, Renzo. 1990. Mussolini: L'Alleato: 1: L'Italia in guerra II: Crisi e agonia del regime. Turini: Einaudi.
De Felice, Renzo. 1997. Mussolini: L'Alleato: 2: La guerra civile, 1943–1945. Turini: Einaudi.
Farrell, Nicholas. 2003. Mussolini: A New Life. Londinii: Phoenix Press. ISBN 1-84212-123-5.
Garibaldi, Luciano. 2004. Mussolini. The Secrets of his Death. Enigma. ISBN 1-929631-23-5.
Golomb, Jacob, et Robert S. Wistrich. 2002. Nietzsche, godfather of fascism?: on the uses and abuses of a philosophy. Princeton Novae Caesarea: Princeton University Press.
Gregor, Anthony James. 1979. Young Mussolini and the intellectual origins of fascism. Berkeliae et Angelopoli et Londinii: University of California Press. ISBN 978-0520037991.
Haugen, Brenda. 2007. Benito Mussolini: Fascist Italian Dictator. Minneapoli: Compass Point Books. ISBN 978-0-7565-1988-9.
Hibbert, Christopher. Il Duce.
Kallis, Aristotle. 2000. Fascist Ideology. Londinii: Routledge.
Kroener, Bernhard R., Rolf-Dieter Muller, et Hans Umbreit. 2003. Germany and the Second World War Organization and Mobilization in the German Sphere of Power. Novi Eboraci: Oxford University Press. ISBN 978-0-19-820873-0.
Lowe, Norman. "Italy, 1918–1945: the first appearance of fascism." In Mastering Modern World History.
Morris, Terry, et Derrick Murphy. Europe 1870–1991.
Moseley, Ray. 2004. Mussolini: The Last 600 Days of Il Duce. Dallas: Taylor Trade Publishing.
Mussolini, Rachele. (1974) 1977. Mussolini: An Intimate Biography. Pocket Books. Primum editus a William Morrow. ISBN 0-671-81272-6. LCCN 74-1129.
O'Brien, Paul. 2004. Mussolini in the First World War: The Journalist, the Soldier, the Fascist. Oxoniae: Berg Publishers.
Painter, Jr., Borden W. 2005. Mussolini's Rome: rebuilding the Eternal City.
Passannanti, Erminia. 2013. Mussolini nel cinema italiano: Passione, potere egemonico e censura della memoria: Un'analisi metastorica del film di Marco Bellocchio Vincere. ISBN 978-1-4927-3723-0.
Petacco, Arrigo, ed. 1998. L'archivio segreto di Mussolini. Mondadori. ISBN 88-04-44914-4.
Smith, Denis Mack. 1982. Mussolini: A biography. Novi Eboraci: Borzoi Books, signum Alfred A. Knopf. ISBN 0-394-50694-4.
Stang, G. Bruce. 1999. "War and peace: Mussolini's road to Munich." In The Munich crisis 1938: prelude to World War II, ed/ Igor Lukes et Erik Goldstein, 160–90. Londinii: Frank Cass.
Sternhell, Zeev, Mario Sznajder, et Maia Asheri. 1994. The Birth of Fascist Ideology: From Cultural Rebellion to Political Revolution. Princeton Novae Caesareae: Princeton University Press. ISBN 978-0-691-04486-6. Internet Archive.
Tucker, Spencer. 2005. Encyclopedia of World War I: a political, social, and military history. Barbaropoli Californiae: ABC-CLIO.
Weinberg, Gerhard. 2005. A World in arms. Cantabrigiae: Cambridge University Press.
Zuccotti, Susan. 1987. Italians and the Holocaust. Basic Books.

 Nexus externus 

 Photographemata cadaverum Mussolini et Petacci. 

Categoria:Atheistae
Categoria:Auctores Italiani
Categoria:Diurnarii Italiae
Categoria:Duces civitatum
Categoria:Fascismus in Italia
Categoria:Hospitalarii
Categoria:Necati
Categoria:Participes primi belli mundani
Categoria:Praesides Consilii Ministrorum Italiae
Categoria:Scriptores Italiae
Categoria:Secundum bellum mundanum